የሆሣዕና በዓል የቅዳሴ ሥነ ሥርዓት ብፁዕ ወቅዱስ አቡነ ማትያስ ቀዳማዊ ፓትርያርክ ርእሰ ሊቃነ ጳጳሳት ዘኢትዮጵያ ሊቀ ጳጳስ ዘአክሱም ወእጨጌ ዘመንበረ ተክለ ሃይማኖት በተገኙበት፣ በብፁዕ አቡነ ሳሙኤል የክርስቲያናዊ ልማትና ተራድኦ ኮሚሽን የበላይ ኃላፊ ሊቀ ጳጳስ መሪነት በመንበረ ጸባዖት ቅድስት ሥላሴ ካቴድራል እየተከናወነ ይገኛል።
በኢትዮጵያ ኦርቶዶክስ ተዋህዶ ቤተክርስቲያን የሆሳዕና በዓል አከባበር፣ የፀሎት እና የቅዳሴ ስነስርዓት
በዓሉ ዛሬ ከለሊቱ 11፡00 ሰዓት ጀምሮ እስከ ቀኑ 5፡00 ሰአት ድረስ በማህሌት ፣ በቅዳሴና፣ በስብከተ ወንጌል መርሀ ግብር የሚከበር ሲሆን አዲስ ቴሌቪዥንም የበዓል አከባበር ሂደቱን ከለሊቱ 11፣00 ሰዓት ጀምሮ እስከ በዓሉ ፍጻሜ ድረስ በቀጥታ ሥርጭት ለህዝበ ክርስቲያኑ ያስተላልፋል ።
ሥርዓተ ቅዳሴው በብጹዕ አቡነ ሳሙኤል የልማትና ክርስቲያናዊ ተራድኦ ኮሚሽን የበላይ ኃላፊ ሊቀጳጳስ መሪነት ይካሔዳል።
መጋቤ ሐዲስ እሸቱ ዓለማየሁ በአማርኛ ቋንቋ ንቡረዕድ ኤልያስ አብርሃ በትግርኛ ቋንቋና በኩረ ትጉሃን ቀሲስ ምትኩ ከንቲባ ደግሞ በኦሮምኛ ቋንቋ ከቅድሥት ሥላሴ ካቴድራል በቀጥታ የቴሌቪዥን ሥርጭት አማካኝነትያስተምሩናል።
በዚህም መሰረት ሁላችንም በየ ቤታችን በመሆን የሆሳዕና በዓልን ከማክበር ባሻገር ጸሎታችንን አጠናክረን መቀጠል እንደሚገባን እያሳሰብን በዚሁ በዓል ላይ ከአገልጋይ ካህናት፣ከቆራቢ ምዕመናን ፣ ክርስትና የሚነሱ ህጻናት፣ የህጻናቱ ወለጆች፣ ከክርስትና አባት ወይም እናት በስተቀር ሌሎቻችን በየ ቤታችን ሆነን በዓሉን እንድናከብር በመጠቆም ሁላችንም ከቅዱስ ሲኖዶስና ከመንግስት የሚሰጡ መመሪያዎችን እንድናከብር እና እንድነፈጽም ለማሳሰብ እንወዳለን።
ልዑል እግዚአብሔር በዓላችንን የተባረከ ያድርግልን።
አ ሜ ን
ሚያዝያ 3/2012 ዓ.ም.
www.eotcdicac.org
EOTC-DICAC/facebook lIve Watch TV Online, Stream Live AMN TV
‹ Back to List